Kasvajaid (nii hea- kui pahaloomulisi) esineb koertel sageli.
Sageli ei ole koera käitumises ega enesetundes suurt midagi märgata. Vahel võib kasvaja leida nö kogemata mõnel muul põhjusel tehtud röntgenoloogilise, ultraheli või vereuuringu käigus. Teinekord võib olla aga kasvaja nii miniatuurne ja nii peidetud kohas, et end halvasti tundva koera rutiinuurimisel ei tuvastata midagi. Sageli on ka vereproovid neil patsientidel muutusteta (vä verevähk). Suurenenud lümfisõlmed võivad viidata kasvajale.
Kasvajate diagnoosimiseks kasutame:
- Röntgenuuringut (eelkõige on tuvastatavad kasvajad kõhuõõnes, luudes ja kopsudes).
- Ultraheli (peamiselt kõhuõõne elundite muutuste leidmiseks).
- Peennõelapunktaadi võtmist (paljudest kasvajatest võetakse enne operatsiooni peene nõelaga kasvajakudet, mis saadetakse kasvajatüübi tuvastamiseks laborisse), mis operatsiooni paremini planeerida.
Kasvajate ravi on peamiselt kirurgiline kuid teatud kasvajate puhul on näidustatud ka keemiaravi. Kui patsient vajab keemiaravi, suuname ta edasi vastava ala spetsialistile.